# 1.6 Crynodeb

Yn yr adran hon rydych wedi:

- ystyried beth mae'r term 'gwledig' yn ei olygu
- ysgrifennu eich amcanion personol ar gyfer dechrau busnes
- ystyried y pyramid diben, gan edrych ar y cysondeb rhwng eich gwerthoedd bywyd a'ch gwerthoedd busnes.

Nawr agorwch yr AGCB a meddyliwch am y gweithgareddau rydych wedi'u cwblhau yn yr adran hon. Adolygwch ganlyniad pob gweithgaredd ac atebwch y ddau gwestiwn yn adran ragarweiniol yr AGCB. I wneud hyn, bydd rhaid i chi feddwl am elfennau pwysicaf eich syniadau hyd yma.

## Gair i gall...

Cofiwch, wrth i chi ddatblygu eich menter, nad ydych ar eich pen eich hun. Mae teulu, ffrindiau a rhwydweithiau sydd eisoes yn bodoli yn darparu cymorth gwerthfawr. Fodd bynnag, mae llawer o ffynonellau cymorth eraill hefyd, er enghraifft, cyrff cyhoeddus. Gall llawer o sefydliadau eich cyfeirio at adnoddau a gwybodaeth, cyngor ac arweiniad hefyd. Bydd y rhain yn amrywio yn dibynnu ar ble rydych yn byw. Dyma restr gychwynnol o sefydliadau y gallech ystyried cysylltu â hwy neu ymchwilio iddynt (os nad ydych wedi gwneud hynny yn barod):

- Syniadau Mawr Cymru

- Busnes Cymru

- Canolfan Sgiliau CADARN

- Partneriaeth Arloesi'r Ddraig Cymorth Addysg Uwch yn Ne-orllewin Cymru

- Cynllun Datblygu Gwledig Cymru

- Rhwydweithiau Mentrau Cymdeithasol Cymru

- Wales.com

- Canolfan Gydweithredol Cymru

- Arsyllfa Wledig Cymru

- Rhwydwaith Gwledig Cymru

OpenLearn - Entrepreneuriaeth Gwledig yng Nghymru
Except for third party materials and otherwise, this content is made available under a Creative Commons Attribution-NonCommercial-ShareAlike 4.0 Licence, full copyright detail can be found in the acknowledgements section. Please see full copyright statement for details.